[{"text_idx": "#000000", "text": "Kylauudis.ee on kodanikualgatuse korras su\u0308ndinud infoportaal, mis vahendab kodukandi uudiseid ja elulist infot inimeselt inimesele. Loe la\u0308hemalt!\npalume saata e-posti aadressil info@kylauudis.ee"}, {"text_idx": "#000001", "text": "on kodanikualgatuse korras su\u0308ndinud infoportaal, mis vahendab kodukandi uudiseid ja elulist infot inimeselt inimesele. Loe la\u0308hemalt!"}, {"text_idx": "#000003", "text": "Toidukultuuri festivali peaesineja on hea toit"}, {"text_idx": "#000004", "text": "Ta\u0308na Tu\u0308ri rannas ja lauluva\u0308ljakul toimuva toidukultuuri festivali \u201epeaesinejateks\u201c on huvitav toit ja hea seltskond. Festivalile on oodatud igau\u0308ks, sissepa\u0308a\u0308s on ko\u0303igile tasuta."}, {"text_idx": "#000005", "text": "Viiendat aastat Tu\u0308ril toimuval toidukultuuri festivali platsile rajatakse erinevad teemarestoranid, mahla- ja kokteilibaarid. Magusatootja Kalev ennistab u\u0308heks pa\u0308evaks kuulsa Tu\u0308ri Rannakohviku, sealt avaneb maaliline vaade Tu\u0308ri ja\u0308rvele. Toidutootjad ja maaletoojad esitlevad festivalialal oma toodangut, Hea Toidu Laadal osalevad va\u0308iketootjad kelle pakutavat toidukaupa suurtest poekettidest ei leiagi."}, {"text_idx": "#000006", "text": "Eesti Grilliliit korraldab festivaliga koosto\u0308o\u0308s kolm toiduvalmistamise suurvo\u0303istlust, mille ka\u0308igus su\u0308u\u0308tavad grillituled paar tuhat grillimeistrit Eestist ja va\u0308lismaalt. Harrastuskalastajate klubi Sa\u0308inas korraldab Tu\u0308ri ja\u0308rvel ujuvvahenditega traditsioonilise rahvaliku kalapu\u0308u\u0308givo\u0303istluse, vo\u0303idab see kes kolme tunni jooksul pu\u0308u\u0308ab suurima kogukaaluga saagi."}, {"text_idx": "#000007", "text": "Juku Ma\u0308ngumaa juhataja Riina Risti so\u0303nul saab festivali lasteala olema veelgi meeleolukam ja sisukam kui varasematel aastatel, lisaks suurele batuulinnakule on kohal ka karussellid ja ponid."}, {"text_idx": "#000008", "text": "Grillfest on kogupere-festival ja seepa\u0308rast on ka neljajalgsetele pereliikmetele rajatud festivali peava\u0308ravasse Bosse lemmiklooma-ala, kus pakutakse head toitu, va\u0308rsket vett ja pika festivalipa\u0308eva mo\u0303nusaks veetmiseks lemmikutele kakakotikesi. Koertega saabuvad autoomanikud saavad Tu\u0308ri kiriku ko\u0303rvale rajatavas Bosse parklas tasuta parkida, samuti on tasuta parkimine tagatud Speedesti motoparklas mootorratastega saabujaile."}]